text: Външният министър на Русия Сергей Лавров е заявил по време - Новини 24/7
  2018-08-10 / 18:48:28 / По Света / news.bg
  Външният министър на Русия Сергей Лавров е заявил по време ...
  Лавров пред Помпео: Москва категорично отхвърля новите санкции на САЩ.
  Външният министър на Русия Сергей Лавров е заявил по време на телефонен разговор с американския си колега Майк Помпео, че Москва категорично не одобрява новите американски санкции, обявиха от руското ведомство, цитирано от "Ройтерс", АФП и други агенции.
  Държавният департамент съобщи в сряда, че налага нови санкции на Русия заради случая "Скрипал".
  Руската страна отбеляза, че категорично отхвърля наскоро обявените от Вашингтон санкции.
  Министерството подчерта, че нито САЩ, нито Великобритания, нито друга страна е представила доказателства, че Москва е отговорна за отравянето на Сергей и Юлия Скрипал с новичок през март в Солсбъри.
  Лавров и Помпео също разговаряха за ситуацията в Сирия и други въпроси, обсъдени от президентите Доналд Тръмп и Владимир Путин в Хелзинки на 16 юли.